Guaraná | coetzeeblog
24 Vrydag Jun 2016
Dit is ook nou al ´n kwarteeu gelede dat 4 getroude pare, Paraguay besoek het, om moontlikhede te ondersoek. Met Varig gevlieg, wat toe nog ´n gawe redery was en nié die skaduwee, van wat hy vandag, is nie. Op daardie vlugte, het ons kennisgemaak met Guaraná, die nie-amptelike gaskoeldrank van hierdie wêreld en was dit van die begin af, ´n wenner in ons smaak ervaring. Wat, onmiddelik, ons aandag getrek het, was die Coke weergawe, Simba Guaraná. Destyds, het ´n trem ook nog, Asunción se strate, op die ongelyk spoorstawe, geklingel. Een van hulle, het ook daardie Simba Guaraná advertensie, groot, op die kant, gehad. Daarvan, het ek geen foto nie, maar wel van ´n trem, wat in die nuus was oor ´n ander advertensie, kyk maar die foto self.
Paullinia cupana, is sy oorsprong. Die saad van die plant, gerooster en gemaal. Die oorspronklike inwoners van die wêreld het dit gebruik as stimulant om uitputting te voorkom, om aarverkalking, diaree, migraine en senuweepyne, teen te werk. Die naam is afkomstig van die guaranie woord, wat beteken "die vrug, wat soos ´n mens se oë lyk. Wat, ook inderdaad, so is.
Of die geursel van die koeldranke, steeds van daardie vruggies gemaak word, weet ek nie. Soveel soortgelyke smake, word deesdae, chemies berei, dat dit seker ook nie onmoontlik is, dat hierdie smaak, vals is nie. Ek glo, dat die poeier wat in gesondheidswinkels verkoop, word steeds die ware Jakob is.
Dat die geblikte en gebottelde weergawe, net so ongesond is, as enige ander gaskoeldrank, dít dink ek is waar. Dit loop darem baie mooi saam met ´n lekker stuk braaivleis.
7 thoughts on "Guaraná"
Anton du Preez said:
Junie 25, 2016 om 4:42 vm
My gunsteling is Guarana Antarctica en die Coke weergawe is Kuat Guarana, niks lekker nie. Coke het destyds probeer om Ambev, die vervaardigers van Guarana Antarctica te koop maar gelukkig nie geslaag nie toe begin hulle Kuat maak. Ek het gaan op lees , Google, oor die koeldranke en gevind dat die Brasiliaane nogal streng wette het wat gaskoeldrank reguleer, of dit toegepas word weet ons nou nie maar hulle vereis dat die drankies sekere persentasies van die ware Jakob bevat.
Ek het nou 'n lus op my vir 'n yskoue blikkie Guarana Antarctica, ge-Google, dit word in spesialis winkels hier in SA verkoop! Amper soos Creamsoda in die buiteland. Ek dink met die regte bemarking behoort die drankie hier baie goed te verkoop. Maar tussen die Zuptas en Coke mafia sal dit seker nie maklik gebeur nie.
Persoonlik was ek nog altyd 'n voorstaander vir die behoud van klein besighede/vervaardigers en haal my hoed af vir Ambev wat heelwaarskynlik 'n groot aanbod van die Coke bullies van die hand gewys. 'n Hartseer dag was toe Valpre die knieg voor die magtige Coke gebuig het nou wonder ek elke keer wanneer ek daarvan gebruik of dit nog daar uit die berg naby Paulpietersburg kom of sommer net gedistilleerde water is uit een van hulle hordes fabrieke. Ek het gou ge-Google, ek is agter die tyd, hulle is sedert 2009 in Heidelberg.
Oom Daan, dankie vir hierdie trips down memory lane.
Junie 25, 2016 om 5:48 vm
Anton, dankie vir die lees en kommentaar. Met een van my besoeke aan SA, het ek gesien, dat daar wel Guaraná op die rakke was, weet nie of daar nog is nie. Die Simba Guaraná is die een wat Coke maak. Julle moet maar kom kuier!
Junie 25, 2016 om 7:31 vm
Ek moet myself korrigeer, Coca-Cola het Guarana Antarctica probeer koop voor hulle deur die Brasiliaanse Ambev gekoop was. Dit bring my by nog 'n lekker drink ding uit, Brahma Chopp.
Junie 25, 2016 om 5:51 vm
Baie interessant…besondere vruggies wat soos oë lyk!
Junie 25, 2016 om 5:53 vm
Ja, kan mens nogal bangmaak. Dankie vir die lees.
Junie 25, 2016 om 5:58 vm
Daai oë is daren rooi! Laataand gehad?
Junie 29, 2016 om 12:23 nm
Dis nou interessant. In my onkunde gedink coke is maar die hele wêreld vol. Die koddigste oë vruggies daardie.